17. júní

Fyrir þjóðhátíðardaginn, sjá þjóðhátíðardagur Íslendinga.

17. júní er 168. dagur ársins (169. á hlaupári) samkvæmt gregoríska tímatalinu og þjóðhátíðardagur Íslendinga. 197 dagar eru eftir af árinu.

Atburðir 
 1040 - Hörða-Knútur kom að landi við Sandwich á Englandi og gerði tilkall til ensku krúnunnar. 
 1221 - Björn Þorvaldsson var drepinn á Breiðabólstað í Fljótshlíð.
 1395 - Friðarsamningar gerðir í Lindholm-kastala í Svíþjóð milli Margrétar drottningar og Albrekts af Mecklenburg.
 1397 - Eiríkur af Pommern var krýndur konungur allra Norðurlanda.
 1449 - Danmörk og England gerðu með sér samning sem heimilaði enskum sjómönnum siglingar til Íslands með sérstöku leyfi Danakonungs.
 1527 - Gústaf Vasa innleiddi lútherska kirkjuskipan í ríki sínu.
 1596 - Willem Barents fann Svalbarða.
 1775 – Bandaríska frelsisstríðið - Orrustan við Bunker Hill.
 1811 - Jón Sigurðsson fæddist á Hrafnseyri við Arnarfjörð.
 1881 - Þorlákur O. Johnson, sem lagt hafði stund á verslunarnám í Englandi, opnaði verslun í Reykjavík.
 1886 - Haldið var upp á afmæli Jóns Sigurðssonar í fyrsta sinn opinberlega í kaffihúsinu Hermes á Lækjargötu 4 í Reykjavík.
 1900 - Fyrsta póstferð með farþega, vörur og póst, farin á fjórhjóla hestvagni frá Reykjavík og austur fyrir fjall.
 1907 - Stúdentafélagið gekkst fyrir því að víða var flaggað íslenskum fána, bláum með hvítum krossi. Þessum fána var flaggað víða um land og voru 65 fánar við hún í Reykjavík.
 1911 - Háskóli Íslands var stofnaður og settur í fyrsta sinn. Tók hann yfir rekstur Prestaskólans, Læknaskólans og Lagaskólans, sem um leið voru lagðir niður.
 1911 - Fyrsta landsmót Ungmennafélags Íslands hófst á Íþróttavellinum á Melnunum í Reykjavík og stóð í viku.
 1915 - Fyrsta bílprófið var tekið í Reykjavík. Handhafi skírteinis númer eitt var Hafliði Hjartarson trésmiður, 28 ára gamall.
 1917 - Nokkur félagasamtök héldu samsæti í Reykjavík til heiðurs Stephani G. Stephanssyni skáldi, sem staddur var á Íslandi í fyrsta sinn frá því að hann kvaddi landið tvítugur að aldri.
 1918 - Loftskeytastöðin á Melunum í Reykjavík var tekin í notkun í samvinnu við Marconi-félagið í London.
 1925 - Á Ísafirði var tekið í notkun nýtt sjúkrahús sem talið var hið fullkomnasta á Íslandi.
 1926 - Björg Karítas Þorláksdóttir varð fyrst íslenskra kvenna til að ljúka doktorsprófi er hún varði doktorsritgerð sína við Sorbonne-háskóla í París. Maður hennar var Sigfús Blöndal orðabókarhöfundur og vann hún með honum að gerð íslensk-danskrar orðabókar.
 1926 - Melavöllurinn í Reykjavík var vígður eftir flutning.
 1939 - Síðasta opinbera aftakan með fallöxi fór fram í Frakklandi.
 1940 - Sovétríkin hernámu Eistland, Lettland og Litháen.
 1940 - Aðalbygging Háskóla Íslands við Suðurgötu í Reykjavík var vígð.
 1940 - Þrír bátar komu frá Noregi til Austfjarða með 59 norska flóttamenn um borð. Mánuði fyrr höfðu 26 norskir flóttamenn komið til Akureyrar.
 1941 - Sveinn Björnsson var kjörinn ríkisstjóri Íslands af Alþingi, en hann hafði verið sendiherra landsins í Kaupmannahöfn í tvo áratugi.
 1944 - Íslenska lýðveldið var stofnað á Þingvöllum og jafnframt var fyrsta stjórnarskrá lýðveldisins staðfest. Einnig var Sveinn Björnsson ríkisstjóri kjörinn fyrsti forseti lýðveldisins. Síðan þá hefur dagurinn verið þjóðhátíðardagur Íslands.
 1945 - Verslunarskóli Íslands brautskráði stúdenta í fyrsta sinn og voru þeir sjö talsins.
 1945 - Minningarskjöldur var afhjúpaður á húsi Jóns Sigurðssonar í Kaupmannahöfn.
 1947 - Fyrsta millilandaflugvél í íslenskri eigu kom til landsins. Var það Skymaster-flugvélin Hekla í eigu Loftleiða.
 1953 - Sovéskt herlið bældi niður uppreisn verkamanna í Austur-Berlín.
 1954 - Morgunblaðið birti ljóðið „Ísland er land þitt“ eftir Margréti Jónsdóttur í tilefni af tíu ára afmæli lýðveldisins. Ljóðið varð þekkt þegar Magnús Þór Sigmundsson gerði lag við það og gaf út á plötu árið 1982.
 1959 - Íþróttavöllurinn í Laugardal var formlega vígður, en hann hafði verið í notkun í tvö ár.
 1959 - Nærri lá að slys yrði er varnargarður brast á virkjunarsvæðinu við Sog. Menn sluppu naumlega.
 1961 - 150 ára afmælis Jóns Sigurðssonar var víða minnst, meðal annars með hátíð á fæðingarstað hans, Hrafnseyri við Arnarfjörð.
 1969 - Aldarfjórðungsafmæli lýðveldisins var fagnað í mikilli rigningu.
 1970 - Zemla uppreisnin. Átök milli sjálfstæðissinna í Vestur-Sahara og spænskra yfirvalda brjótast út.
 1972 - Upphaf Watergate-hneykslisins. Fimm menn voru handteknir fyrir innbrot í höfuðstöðvar demókrata í Watergate-byggingunni í Washington en þeir höfðu ætlað að koma þar fyrir hlerunarbúnaði.
 1974 - Á Kirkjubæjarklaustri var vígð kapella til minningar um Jón Steingrímsson eldklerk.
 1975 - Sumar á Sýrlandi, fyrsta plata Stuðmanna, kom út.
 1977 - Höggmyndin Alda aldanna eftir Einar Jónsson myndhöggvara frá Galtafelli í Hrunamannahreppi var afhjúpuð á Flúðum.
 1980 - Ísbjarnarblús, fyrsta plata Bubba Morthens, kom út.
 1982 - Þriðja skipið með nafnið Akraborg kom til landsins og sigldi á milli Reykjavíkur og Akraness.
 1985 - Í Vestmannaeyjum var afhjúpuð höggmynd til minningar um Tyrkja-Guddu (Guðríði Símonardóttur). Guðríður mun aldrei hafa komið til Eyja eftir að henni var rænt þaðan.
 1991 - Víkingaskipið Gaia kom frá Noregi til Reykjavíkur og hafði verið á siglingu frá 17. maí.
 1994 - 50 ára afmæli Lýðveldisins Íslands var fagnað á Þingvöllum. Mannréttindaskrifstofa Íslands var stofnuð í Almannagjá til að minnast afmælisins.
 1994 - Jóhanna Sigurðardóttir lagði grunninn að stjórnmálaflokknum Þjóðvaka með orðunum „minn tími mun koma“.
 2000 - Jarðskjálfti, 6,5 stig á Richter, skók Suðurland.
 2004 - Sundlaugin á Hólmavík var tekin í notkun.
 2006 -  Íslenska landsliðið í handbolta vann sér þátttökurétt á HM í Þýskalandi 2007 með því að sigra Svía í Laugardalshöllinni með samanlagt þriggja marka mun.
 2006 - Samtökin Framtíðarlandið voru stofnuð í Austurbæjarbíói.
 2008 - Hvítabjörn var skotinn á Skaga, eftir að tilraunir til að svæfa hann með deyfilyfjum misheppnuðust.

Fædd 
 1239 - Játvarður 1. Englandskonungur (d. 1307).
 1625 - Peder Hansen Resen, danskur sagnfræðingur (d. 1688).
 1682 - Karl 12. Svíakonungur (d. 1718).
 1808 - Henrik Wergeland, norskt skáld og málvísindamaður (d. 1845).
 1811 - Jón Sigurðsson, „sómi Íslands, sverð þess og skjöldur“, fæddist á Hrafnseyri við Arnarfjörð. Hann dó 7. desember 1879.
 1882 - Ígor Stravinskíj, rússneskt tónskáld (d. 1971).
 1936 - Ken Loach, enskur leikstjori.
 1942 - Mohamed ElBaradei, handhafi friðarverðlauna Nóbels og fyrrverandi yfirmaður Alþjóðakjarnorkumálastofnunarinnar. 
 1943 - Newt Gingrich, bandarískur stjórnmálamaður.
 1943 - Barry Manilow, bandariskur songvari.
 1945 - Ken Livingstone, breskur stjórnmálamaður og fyrrverandi borgarstjóri Lundúna.
 1948 - Hrafn Gunnlaugsson, íslenskur kvikmyndaleikstjóri.
 1980 - Venus Williams, bandarisk tennisleikkona.

Dáin 
 1631 - Mumtaz Mahal, kona mogulsins Jahans 1. (f. 1593).
 1696 - Jóhann 3. Sobieski, konungur Póllands og stórfursti í Litháen (f. 1629).
 1779 - Jón Ólafsson, Grunnavíkur-Jón, um 74 ára. Hann var skrifari Árna Magnússonar prófessors í Kaupmannahöfn og ritaði um fjölbreytt efni, svo sem fornkvæðaskýringar, málfræði og bókmenntasögu.
 1972 - Jóhannes Gunnarsson, biskup kaþólsku kirkjunnar á Íslandi (f. 1897).
 2002 - Fritz Walter, knattspyrnumaður (f. 1920).
 2019 - Mohamed Morsi, forseti Egyptalands (f. 1951).

Hátíðis og tyllidagar 
 Íslenski þjóðhátíðardagurinn

Júní